Document ID: /roh_data/filtered/fineweb-2-filterrobots_roh.jsonl.gz/54514

Las autoritads svizras online
Per pudair maridar stuais Vus ademplir tschertas premissas ed inoltrar ina dumonda tar l'uffizi da stadi civil. Pir alura po avair lieu la maridaglia.
Per dastgar maridar ston il spus e la spusa futura ademplir las suandantas premissas. Ella ed el èn:
Vus na pudais betg maridar, sch'ina persuna:
Per inoltrar la dumonda da maridaglia tar l'uffizi da stadi civil stuais Vus:
Vulais Vus far la ceremonia en in auter uffizi da stadi civil che en quel da las preparaziuns? Alura survegnis Vus suenter ina procedura preliminara e cunter ina pitschna taxa in'autorisaziun correspundenta.
Las taxas da la maridaglia civila importan en Svizra tranter 300 e 400 francs. Giavischs spezials, sco per exempel la maridaglia ina sonda u en in local extern chaschunan ulteriurs custs.
Vus pudais er maridar en baselgia, ma pir suenter la maridaglia civila. As drizzai a l'uffizi parochial da Voss lieu da domicil.
La midada da Voss stadi civil stuais Vus communitgar a las autoritads, al patrun, a l'administraziun da taglia, a la banca, a las assicuranzas e.u.v. Er tar contracts novs sto vegnir inditgà il stadi civil nov.
Sche Vus midais Voss num en consequenza da la maridaglia, stuais Vus renovar tranter auter ils suandants documents:
Per regla emposta Vossa vischnanca da domicil sezza il nov attest d'origin tar l'uffizi da stadi civil da Vossa vischnanca burgaisa ed As trametta alura il quint da taxas per posta. Sche quai n'è betg il cas, stuais Vus empustar sez l'attest d'origin tar l'uffizi da stadi civil da Vossa vischnanca burgaisa e depositar tar la vischnanca da domicil.